**Navodilo za izpolnjevanje obrazca ODLOG/OBROK – ZAV**

|  |  |  |
| --- | --- | --- |
| **Opozorilo:** | ***Vloga za odlog ali obročno plačilo ne odloži oziroma zadrži davčne izvršbe!*** | |
| Podatki o davčnem zavezancu: | *Vpišejo se osebni podatki o davčnemu zavezancu.* | |
| Podatki o pooblaščencu: | *Vpišejo se podatki o pooblaščencu, v kolikor davčni zavezanec vlaga vlogo po pooblaščencu.*  *K vlogi se priloži pooblastilo pooblaščencu.* | |
| Podatki o zahtevku: | *Pri zahtevku davčni zavezanec označi primarni zahtevek, to je, ali zahteva odlog ali obročno plačilo davka.*  *Označite lahko tudi podrejeni zahtevek, za primer, če davčni organ primarnemu zahtevku ne bi ugodil. Če uveljavljate zgolj primarni zahtevek, to ustrezno označite v polju pod oznako »nič od zgoraj navedenega«.* | |
| Podatki o davčni obveznosti: | *V prazna polja davčni zavezanec obvezno navede, za katere davke zahteva odlog oziroma obročno plačilo.* |
| Podatki o vrsti zavarovanja davčne obveznosti: | *Za odobritev odloga oziroma obročnega plačila davka je treba označiti, ali se kot zavarovanje predlaga ustrezen instrument zavarovanja iz 117. člena ZDavP-2 ali se dovoli vknjižba zastavne pravice v ustrezen register.*  *Če se kot vrsta zavarovanja predlaga instrument zavarovanja, je treba označiti tudi vrsto instrumenta. Glede na to, da lahko davčni organ na zahtevo davčnega zavezanca sprejme tudi drug instrument zavarovanja, če ta instrument na enakovreden način zagotavlja izpolnitev oziroma plačilo davčne obveznosti, se to ustrezno navede pod oznako »drug instrument zavarovanja«. Šteje se, da je instrument zavarovanja ustrezen, če zagotavlja izpolnitev oziroma plačilo davčne obveznosti v celoti.*  *Če se kot vrsta zavarovanja predlaga vknjižba zastavne pravice, je treba tudi označiti, ali naj se zastavna pravica vknjiži na:*   * *nepremičnino, pri tem se navedejo tudi vrsta te nepremičnine (na primer stanovanjska stavba poslovna stavba, njiva, travnik, gozd itd.), parcelna številka nepremičnine oz. številka stavbe in katastrska občina in vrednost nepremičnine v EUR;* * *vozilo, pri tem se navedejo vrsta vozila (na primer motorno vozilo, tirno vozilo, motorno kolo, prikolica, polprikolica), identifikacijska številka vozila (številka šasije), leto izdelave, ime proizvajalca, model in tip vozila ter vrednost posameznega vozila v EUR;* * *zaloge, pri tem se navedejo vrsta zaloge, identifikacijska številka in za vsako vrsto zaloge količina, parcelna številka nepremičnine oz. številka stavbe in katastrska občina, v kateri so zaloge, ter vrednost v EUR;* * *opremo, pri tem se navedejo vrsta opreme, leto izdelave, ime proizvajalca, namen njene uporabe, število kosov, parcelna številka nepremičnine oz. številka stavbe in katastrska občina, v kateri je oprema, ter vrednost v EUR;* * *vrednostne papirje, pri tem se navedejo oznaka, izdajatelj, število vrednostnih papirjev in skupna vrednost v EUR;* * *druge premoženjske pravice, pri tem se navedejo tudi vrsta premoženjske pravice (na primer blagovne znamke, patenti itd.) in drugi podatki o tej pravici. Za premoženjsko pravico gre, če sta izpolnjena dva osnovna pogoja: premoženjska pravica mora biti prenosljiva, njeno premoženjsko vrednost pa je mogoče izraziti v denarju.* | |
| Dodatna pojasnila: | *Vpišejo se dodatna dejstva, ki so pomembna za odločanje.* | |
| Priloge: | *K vlogi je treba obvezno priložiti dokazila, na podlagi katerih bo davčni organ odločil o utemeljenosti zahtevka.*  *Davčni organ si lahko po uradni dolžnosti priskrbi podatke le o dejstvih, o katerih se vodijo evidence (na primer izpiske iz zemljiške knjige o lastništvu nepremičnin, potrdila KDD – Centralne klirinško depotne družbe o imetništvu vrednostnih papirjev, dokazila o lastništvu vozil).* | |
| Podpis: | *Obvezen je lastnoročni podpis zavezanca oziroma pooblaščenca.* | |